CELEX: 62012TN0087
Language: sk
Date: 2012-02-23 00:00:00
Title: Vec T-87/12: Žaloba podaná 23. februára 2012 — Duff Beer/ÚHVT — Twentieth Century Fox Film (Duff)

14.4.2012   
            
            
               SK
            
            
               Úradný vestník Európskej únie
            
            
               C 109/32
            
         Žaloba podaná 23. februára 2012 — Duff Beer/ÚHVT — Twentieth Century Fox Film (Duff)
   (Vec T-87/12)
   2012/C 109/64
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Duff Beer UG (Eschwege, Nemecko) (v zastúpení: N. Schindler, Rechtsanwalt)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Twentieth Century Fox Film Corporation (Los Angeles, Spojené štáty)
   
      Návrhy
   
   Žalobkyňa navrhuje:
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 12. decembra 2011 (vec R 0456/2011-4) a námietkového oddelenia ÚHVT zo 14. januára 2011 (č. B 1 603 771),
            
         
               —
            
            
               uložiť ÚHVT povinnosť znášať vlastné trovy konania a nahradiť trovy konania vynaložené žalobkyňou,
            
         
               —
            
            
               subsidiárne: prerušiť konanie do prijatia právoplatných rozhodnutí vo veci návrhu na výmaz, o ktorom sa vedie konanie pred ÚHVT pod spisovou značkou 000005227 C, a vo veci neplatnosti ochrannej známky Spoločenstva č. 001341130 vyhlásenej The Court of Commerce of Brussels pod spisovými značkami 2009/6122 a 2009/6129.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „Duff“ v čiernej, bielej a červenej farbe pre tovary a služby zaradené do tried 32, 35 a 41 (prihláška č. 8 351 091).
   
      Majiteľ ochrannej známky alebo označenia namietaných v námietkovom konaní: Twentieth Century Fox Film Corporation.
   
      Namietaná ochranná známka alebo označenie: obrazová ochranná známka „Duff BEER“ (ochranná známka Spoločenstva č. 1 341 130) pre tovary zaradené do triedy 32.
   
      Rozhodnutie námietkového oddelenia: námietke sa čiastočne vyhovuje pre tovary a služby zaradené do tried 32 a 35.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 2 písm. b) nariadenia č. 207/2009, pretože medzi kolidujúcimi ochrannými známkami neexistuje pravdepodobnosť zámeny, a porušenie pravidla 20 ods. 7 písm. c) v spojení s pravidlom 50 ods. 1 nariadenia č. 2868/95 z dôvodu nesprávneho uplatnenia voľnej úvahy, pokiaľ ide o návrh žalobkyne na prerušenie odvolacieho konania.